Lav et referat af nedenstående tekst:

Tekst:
FFI-flaget vejer stadig over Frederikshavn Stadion, men snart er det nu slut og klubben mister sin hjemmebane. Til stor fortrydelse for FFI og en af fodboldheltene fra storhedstiden i 1970-erne. - Alle som har prøvet at spille på et stort stadion som det her, ved at det er noget specielt, siger Pauli Jørgensen til TV2/NORD. En tværpolitisk styregruppe nedsat af byrådet i Frederikshavn Kommune har allerede besluttet, at det gamle stadion skal nedlægges. To ældre skoler i byen lukker og bliver i 2011 erstattet af en helt ny centralskole til omkring 140 millioner kroner. Den skal ligge ved Arena Nord - lige hvor stadion er i dag. - Beslutningen er truffet og løbet for FFI er kørt, sådan som jeg ser det, siger Jacob Dalsgaard, der er projektleder i Frederikshavn Kommune. FFI har gjort indsigelser, men man bliver ved med at kæmpe til det sidste. Mandag har repræsentanter fra FFI været til møde med kommunen. Mere i TV2/NORD mandag kl. 19.30

Referat:
Frederikshavn Stadion skal nedlægges. Hjemmebane for den lokale fodboldklub, FFI, der for årtier tilbage var repræsenteret i landets bedste række. Der skal i stedet bygges en ny stor folkeskole på området. Beslutningen er truffet, men FFI kæmper imod til